**OPIS PREDMETU ZÁKAZKY**

**predmet zákazky**

**„Cyklotrasa Rimavská Sobota - Poltár: rekonštrukcia, modernizácia a dobudovanie infraštruktúry pre nemotorovú dopravu“**

predmet zákazky č. 1

**„II. etapa Rimavská Sobota - Hrnčiarska Ves“**

Predmetom zákazky je uskutočnenie stavebných prác v rámci investičnej akcie „Cyklotrasa Rimavská Sobota - Poltár: rekonštrukcia, modernizácia a dobudovanie infraštruktúry pre nemotorovú dopravu, II. etapa Rimavská Sobota - Hrnčiarska Ves“, v zmysle projektovej dokumentácie na stavebné povolenie s náležitosťami dokumentácie na realizáciu stavby (DSP a DRS) s názvom: „Cyklotrasa Rimavská Sobota - Poltár“ vyhotovenou projektantom Cykloprojekt s.r.o., Kupeckého 516/3, 821 08 Bratislava, IČO: 47 553 111.

Na realizáciu diela bolo vydané stavebné povolenie Mestským úradom Poltár, Železničná 489/1, Poltár 987 01, pod zn. č. 300/2021/STU/49-003 zo dňa 21.05.2021.

SO 01.1 – Cyklotrasa Rimavská Sobota - Kurinec

Začiatok cyklotrasy je na ulici Školská v Rimavskej Sobote, kde začína už jestvujúca zrealizovaná samostatná cyklistická cestička. Na tomto úseku dôjde len k lokálnym rekonštrukciám poškodenej vozovky, rekonštrukciám objektov (mostov) a obnove aj aktualizácii dopravného značenia. Zároveň dôjde k odstráneniu vodorovného dopravného značenia, ktoré navádza cyklistov k odbočeniu z cyklistickej cestičky mimo novonavrhovaný priechod pre cyklistov.

Cyklotrasa križuje inžinierske siete spoločnosti Transpetrol v staničení km 0,888 až 0,898. Križovanie bude bez výškovej kolízie nakoľko hĺbka uloženia potrubia je cca 1,5-1,7m pod úrovňou terénu s krytím cca 1m. Hĺbka uloženia optokábla je cca 0,9m. Zároveň je trasa cyklistickej cestičky pri tomto križovaní už zrealizovaná, a v mieste križovania dochádza k rekonštrukcii mostovky stavebného objektu SO 02.2 – Most. Pri realizácii musia byť dodržané všetky podmienky stanovené vo vyjadrení spoločnosti Transpetrol č. 5019/2019 zo dňa 16.05.2019.

Súčasťou tohto úseku sú rekonštruované mostné objekty:

Príloha D - SO 02 – Mosty a priepusty

o SO 02.1 – Most cez rieku Rimava

o SO 02.2 – Most

o SO 02.3 – Most

o SO 02.4 – Most cez Včelinský potok

SO 01.2 – Cyklotrasa Kurinec – Ožďany

Tento úsek prechádza postupne k.ú. Tomášová (852473), k.ú. Dúžava (813940), k.ú. Mojín (838161), k.ú. Tomášová (852473), k.ú. Husiná (820491), k.ú. Ožďany (844918).

Od staničenia 1,720 51 km začína novostavba samostatnej cyklistickej cestičky v koridore bývalej železničnej trate. Smerové i výškové vedenie cyklotrasa preberá v celom úseku zo zrušenej železničnej trate. Prepojenie s cyklotrasou SO 01.1 bude realizované priechodom pre cyklistov, ktorý bude osvetlený. Osvetlenie je riešené stavebným objektom SO 05.1 (príloha G). Novobudovaná cyklistická cestička bude v celom úseku široká 3,0m.

Cyklotrasa križuje inžinierske siete spoločnosti Eustream v staničení km 1,916 až 1,958. Križovanie bude bez výškovej kolízie nakoľko sú siete uložené od 0,9m až 2,90m pod úrovňou terénu.

Úrovňové križovanie cesty III/ 2741 v staničení km 3,15 bude riešené priechodom pre cyklistov. Osvetlenie tohto priechodu rieši stavebný objekt SO 05.2 (príloha G). Prepojenie konštrukcií bude v tomto mieste riešené nasledovne: bude potrebné zapíliť jestvujúcu obrusnú vrstvu na hrúbku min. 5 cm, s minimálnym presahom 20 cm od hrany napojenia. Starú konštrukčnú vrstvu je potrebné odstrániť a nahradiť asfaltovým betónom pre obrusné vrstvy ACO 11 – II v hrúbke 50 mm. Zapílené hrany vozovky je potrebné pred asfaltovaním natrieť spojivom v množstve 0,5 – 0,7 kg/m2. Na tomto priechode budú taktiež inštalované cyklistické zábrany, z dôvodu zníženia rýchlosti cyklistov pred križovaním cesty III/2741 a zároveň na zamedzenie prístupu motorových vozidiel na cyklistickú cestičku. Prejazdová šírka medzi krídlami zábran musí byť min. 1,40m.

Pri križovaní poľnej cesty vedúcej do obce Dúžava, (v staničení km 4,388 03 – 4,396 85) bude zrealizované odpočívadlo pre cyklistov. Návrh odpočívadla rieši stavebný objekt SO 04.1 (príloha F).

Križovanie miestnej komunikácie spájajúcej Antalku s Babinim mostom v staničení km 7,811, bude rekonštruované plošne (tzn. dôjde ku komplexnej oprave povrchov pri tomto križovaní). Následne cyklistická cestička prechádza popri obývanej žel. zastávke Husiná, v tomto úseku bude potrebné odstrániť čierne skládky odpadov v okolí.

Následne sa v staničení km 8,10238 – km 8,10596 nachádza mostný objekt SO 02.5 a v staničení km 9,70896 rúrový priepust SO 02.6 (príloha D). V staničení km 10,817 až 10,838 sa nachádza betónový múrik, ktorý je potrebné vyčistiť od porastu a vyspraviť cementovou maltou.

Cyklotrasa križuje inžinierske siete spoločnosti Eustream v staničení km 10,94 až 11,014. Križovanie bude bez výškovej kolízie nakoľko sú siete uložené od 0,93m až 4,50m pod úrovňou terénu.

Následne sa cyklistické cestička približuje k Ožďanskému tunelu. Od staničenia km 11,28 až po vstup do tunela km 11,45115 bude potrebné zárubné steny a odvodňovací systém vyčistiť od porastu a vyspraviť cementovou maltou.

Cyklistická cestička vstupuje v staničení km 11,45115 do Ožďanského tunela, ktorý je samostatne riešený v stavebnom objekte SO 03 (príloha E). Pri výstupe z tunela, staničenie km 11,61209 až po cca km 11,825 bude potrebné zárubné steny a odvodňovací systém vyčistiť od porastu a vyspraviť cementovou maltou.

Cyklotrasa križuje inžinierske siete spoločnosti Transpetrol v staničení km 11,495 až 11,511. Križovanie bude bez výškovej kolízie nakoľko sú siete uložené od 1,18m až 2,10m pod úrovňou terénu a zároveň je trasa pri tomto križovaní vedená v tunely, ktorý je v mieste križovania sietí spoločnosti Transpetrol v hĺbke 17,33 - 19,29m pod terénom (merané po stropnú klenbu). Pri realizácii musia byť dodržané všetky podmienky stanovené vo vyjadrení spoločnosti Transpetrol č. 5019/2019 zo dňa 16.05.2019.

Následne cyklistická cestička križuje mimoúrovňovo komunikáciu R2 (úsek Ožďany – obchvat) v staničení cyklotrasy km 11,917, v staničení km 302,72 rýchlostnej cesty R2. Detail križovania s cyklistickou cestičkou s rýchlostnou cestou R2 je zakreslený v prílohe C-4.2. V tomto mieste bude zrealizovaná vyhliadková plošina s výhľadom na obec Ožďany (staničenie km 11,92178 až km 11,93028). Vyhliadková plošina je riešená ako samostatný stavebný objekt SO 04.2 (príloha F).

Ďalej cyklistická cestička križuje mimoúrovňovo cestu I/16. Mimoúrovňové kríženie bude zabezpečené novostavbou mostného objektu, ktorý bude doplnený o vyhliadkovú plošinu a zároveň budú oba objekty osvetlené. Tieto objekty sú spracované v stavebnom objekte SO 02.7 (príloha D). Za novostavbou mosta cyklistická cestička prechádza popri obývanej budove žel. zastávky Ožďany.

Cyklistická cestička v tomto úseku končí v staničení km 14,068 32 pri napojení na nespevnenú cestu, ktorá prepája Ožďany s Bálincami.

Súhrn stavebných objektov navrhovaných v tomto úseku:

• Príloha D - SO 02 – Mosty a priepusty

o SO 02.5 – Most (priepust)

o SO 02.6 – Rúrový priepust

o SO 02.7 – Ožďanský most

▪ SO 02.7 – Most

▪ SO 02.7 – Vyhliadková plošina

▪ SO 02.7 – Osvetlenie

• Príloha E - SO 03 – Ožďanský tunel

o SO 03 – Tunel

o SO 03 – Osvetlenie

• Príloha F - SO 04 – Architektúra

o SO 04.1 – Odpočívadlo pre cyklistov Dúžava

o SO 04.2 – Odpočívadlo pre cyklistov Ožďany

• Príloha G - SO 05 – Elektroinštalácie a VO

o SO 05.1 – Osvetlenie priechodu pre cyklistov

o SO 05.2 – Osvetlenie priechodu pre cyklistov

SO 01.3 – Cyklotrasa Ožďany – Hrnčiarska Ves

Tento úsek prechádza postupne cez k.ú. Ožďany (844918), k.ú. Sušany (859613), k.ú. Hrnčiarske Zalužany (819549), k.ú. Veľká Suchá (819531), k.ú. Pondelok (819514).

Úsek začína v staničení km 14,068 32 pri napojení na nespevnenú cestu, ktorá prepája Ožďany s Bálincami. Smerové i výškové vedenie cyklotrasa preberá v celom úseku zo zrušenej železničnej trate. Novobudovaná cyklistická cestička bude v celom úseku široká 3,0m.

V staničení km 14,725 je navrhované odpočívadlo pre cyklistov, ktoré bude tvorené dvoma prístreškami a štyrmi sadami sedení, mapou okolia, stojanom na bicykle a odpadkovým košom. Návrh odpočívadla rieši stavebný objekt SO 04.3 (príloha F).

Za navrhovaným odpočívadlom sa trasa nachádza v záreze, pričom je doplnená o spevnený odvodňovací systém a betónový oporný múrik. Obe inžinierske stavby je potrebné vyčistiť od porastu a vyspraviť cementovou maltou.

Pri železničnej zastávke Sušany sa v staničení km 16,6545 – km 16,6591 nachádza mostný objekt SO 02.8 a v staničení km 16,66515 – km 16,67325 mostný objekt SO 02.9 cez Sušiansky potok. Medzi bývalými žel. zastávkami Sušany a Hrnčiarske Zalužany sa postupne nachádzajú: mostný objekt SO 02.10 (staničenie km 16,90958 – km 16,91424), rúrový priepust SO 01.3.1 (v staničení km 17, 057 10) a rúrový priepust SO 02.11 (v staničení km 17,37277). Všetky vyššie spomenuté stavebné objekty sú súčasťou prílohy D.

Následne dochádza ku križovaniu cesty III/2740. Toto úrovňové kríženie v staničení km 17,788 bude riešené priechodom pre cyklistov. Osvetlenie tohto priechodu rieši stavebný objekt SO 05.3 (príloha G). Prepojenie konštrukcií bude v tomto mieste riešené nasledovne: bude potrebné zapíliť jest. obrusnú vrstvu na hrúbku min. 5 cm, s minimálnym presahom 20 cm od hrany napojenia. Starú konštrukčnú vrstvu je potrebné odstrániť a nahradiť asfaltovým betónom pre obrusné vrstvy ACO 11 – II v hrúbke 50 mm. Zapílené hrany vozovky je potrebné pred asfaltovaním natrieť spojivom v množstve 0,5 – 0,7 kg/m2.

V tesnej blízkosti križovania cesty III/2740 sa nachádza mostný objekt SO 02.12 ponad Zalužiansky potok (km 17,79248 – km 17,79932), príloha D. Z dôvodu sprístupnenia cyklistickej cestičky bude potrebné odstrániť zvodidlo pozdĺž cesty III/2740.

Pokračovaním cyklistickej cestičky v koridore zrušenej železničnej trate sa následne na trase nachádza mostný objekt SO 02.14 (staničenie km 18,62843 – km 18,63263) a pri križovaní s vodným tokom cez rieku Suchá s mostným objektom SO 02.15 (staničenie km 19,40724 – km 19,41354), príloha D.

Následne sa pri zbiehaní cyklistickej cestičky s poľnou cestou vedúcej do obce Hrnčiarska Ves nachádzajú ďalšie dva mostné objekty, a to most SO 02.16 (staničenie km 19,74888 – km 19,75118) a most SO 02.17 (staničenie km 19,82115 – km 19,82695). V mieste začiatku tesného súbehu poľnej cesty a zároveň medzi mostnými objektmi SO 02.16 a SO 02.17 je navrhované odpočívadlo pre cyklistov. Odpočívadlo bude tvorené prístreškom so sedením, mapou okolia, stojanom na bicykle, servisným stojanom pre bicykle a odpadkovým košom. Návrh odpočívadla rieši stavebný objekt SO 04.4 (príloha F).

Pred vstupom do intravilánu obce Hrnčiarska Ves (časť Pondelok) cyklistická cestička križuje priepust (staničenie km 19,97554), ktorý je predmetom SO 02.18 (Príloha D). V úseku pred bývalou žel. zastávkou Pondelok sa nachádza zrušená trať v záreze pričom je doplnená o odvodňovací systém, ktorý bude potrebné vyčistiť od porastu a vyspraviť cementovou maltou.

Odvodňovací systém je zvedený k mostnému objektu SO 02.19 (staničenie km 20,59672 – km 20,59944), príloha D.

Následne cyklistická cestička prechádza popri obývanej budove žel. zastávky Pondelok a napája sa na cestnú komunikáciu III/2713. Toto úrovňové kríženie v staničení km 17,788 bude riešené priechodom pre cyklistov. Osvetlenie tohto priechodu rieši stavebný objekt SO 05.4 (príloha G). Prepojenie konštrukcií bude v tomto mieste riešené nasledovne: bude potrebné zapíliť jest. obrusnú vrstvu na hrúbku min. 5 cm, s minimálnym presahom 20 cm od hrany napojenia. Starú konštrukčnú vrstvu je potrebné odstrániť a nahradiť asfaltovým betónom pre obrusné vrstvy ACO 11 – II v hrúbke 50 mm. Zapílené hrany vozovky je potrebné pred asfaltovaním natrieť spojivom v množstve 0,5 – 0,7 kg/m2.

Napojením sa na cestnú komunikáciu III/2713 cyklistická cestička v tomto úseku končí v staničení km 20, 865 97.

Súhrn stavebných objektov navrhovaných v tomto úseku:

• Príloha C - SO 01.3 – Cyklotrasa

o SO 01.3.1 - Rúrový priepust

• Príloha D - SO 02 – Mosty a priepusty

o SO 02.8 – Most (priepust)

o SO 02.9 – Most cez Sušiansky potok

o SO 02.10 – Most (priepust)

o SO 02.11 – Rúrový priepust

o SO 02.12 – Most cez Zalužiansky potok

o SO 02.14 – Most (priepust)

o SO 02.15 – Most cez rieku Suchá

o SO 02.16 – Most

o SO 02.17 – Most

o SO 02.18 – Rúrový priepust

o SO 02.19 – Most (priepust)

• Príloha F - SO 04 – Architektúra

o SO 04.3 – Odpočívadlo pre cyklistov Sušany

o SO 04.4 – Odpočívadlo pre cyklistov Hrnčiarska Ves

• Príloha G - SO 05 – Elektroinštalácie a VO

o SO 05.3 – Osvetlenie priechodu pre cyklistov

o SO 05.4 – Osvetlenie priechodu pre cyklistov

Dielo tvoriace časť predmetu zákazky č. 2 sa člení na jednotlivé úseky, a to v zmysle projektovej dokumentácie, ktorá tvorí Prílohu č. 1 súťažných podkladov.